钦定古今图书集成/理学汇编/学行典/第211卷 > 李富
## 钦定古今图书集成/理学汇编/学行典/第211卷 > 李富

按《延平府志》：“李富，字尚祖，将乐人。三岁失父，甫六岁，
问母曰：‘阿父安在’？母曰：‘汝父蚤丧，即有颦蹙容。稍长，
事母不离侧，饮食必亲。母多病，不愿仕进，构堂曰‘学
古山房。所著有《日新图》《五伦箴》《辨惑录》诸书，非庆吊
不履市廛。年六十丧母，庐墓号哭，释服，谓其子曰：‘吾
蚤丧父，不及为父服者，母在耳’。遂设位而哭。三载仍’’”
如初丧。督学朱衡旌曰“孝子。”